Σμήνος σεισμών

Σμήνος σεισμών είναι σεισμοί οι οποίοι εκδηλώνονται σε πολύ μικρό χρονικό διάστημα σε μία συγκεκριμένη περιοχή. Το σμήνος μπορεί να διαρκέσει για μέρες, εβδομάδες ή μήνες. Η διαφορά του σμήνους με τους μετασεισμούς ή τους προσεισμούς είναι ότι οι δύο τελευταίοι είναι σεισμικές ακολουθίες μετά από τον κύριο σεισμό, ενώ στο σμήνος σεισμών δεν υπάρχει κάποιος σεισμός που να είναι εμφανώς ο κύριος. Σμηνοσεισμοί συμβαίνουν κυρίως στις ηφαιστειακές περιοχές και είναι γενικά μικρού μεγέθους.

 Από τον Φεβρουάριο έως τον Απρίλιο του 2008 ένα σμήνος 1.000 σεισμών μικρού μεγέθους χτύπησε τις Ηνωμένες Πολιτείες. Είναι γνωστοί ως σεισμοί του Ρένο του 2008, οι οποίοι ξεκίνησαν τον Φεβρουάριο και τελείωσαν τον Νοέμβριο. Κατά την διάρκεια της έκρηξης του Ελ Ιέρρο, το 2011 και 2012. Από τον Ιούλιο έως τον Οκτώβριο του 2011 καταγράφηκαν εκατοντάδες σεισμοί. Η απελευθερωμένη ενέργεια από το σμήνος αυξήθηκε δραματικά στις 28 Σεπτεμβρίου. Ο παράγοντας που ευθύνεται για την μεγάλη σεισμική ακολουθία στην περιοχή είναι η κίνηση μάγματος κάτω από το νησί, ενώ στις 9 Οκτωβρίου εντοπίστηκαν ενδείξεις υποθαλάσσιας ηφαιστειακής έκρηξης. Καλδέρα του Γέλλουστοουν, υπερηφαίστειο στο νοτιοδυτικό Ουαϊόμινγκ. Στην περιοχή γύρω από το ηφαίστειο έχουν καταγραφεί διάφορα σμήνη σεισμών από τις αρχές του 21ού αιώνα. Το πιο ενδιαφέρον χαρακτηριστικό σε αυτούς είναι ότι διαθέτουν χαρακτηριστικά "ταχύτατης φωτιάς". Αυτό σημαίνει ότι πιθανώς τα σμήνη σεισμών εμφανίζονται από το πουθενά και μπορούν να δώσουν δεκάδες ή εκατοντάδες σεισμούς σε ένα πολύ μικρό χρονικό διάστημα (για παράδειγμα, το σμήνος σεισμών της 5ης Ιουλίου 2018 περιείχε περίπου 160 σεισμούς όλων των μεγεθών και από αυτούς αναφέρθηκαν μόνο οι 12). Αυτά τα είδη σμηνών συνήθως λαμβάνουν χώρα εντός των ορίων της καλδέρας, αν και μερικές φορές μπορεί να εμφανιστούν και σε άλλες τοποθεσίες. Τον Φεβρουάριο του 2008, πάνω από 500 σεισμοί και μετασεισμοί καταγράφηκαν σε δύο εβδομάδες κοντά στο Μεξικάλι, κατά μήκος του ρήγματος Θέρρο Πριέτο. Το 2013, τα νησιά Σάντα Κρουζ επηρεάστηκαν από ένα μεγάλος σμήνος σεισμών που έφταναν ακόμη και 6 ρίχτερ, προσεισμοί για τον σεισμό των Νήσων του Σολομώντα στις 6 Φεβρουαρίου, έντασης 8.0 ρίχτερ. Το 2014, μια περιοχή κοντά στα σύνορα των πολιτειών Καλιφόρνια, Όρεγκον και Νεβάδα κατέγραψε πάνω από 800 μικροσεισμούς σε μια περίοδο τριών μηνών. Πάνω από 550 σεισμοί είχαν μέγεθος που ξεπερνούσε τα 2.0 ρίχτερ. Το 2017, η Φιλιππινέζικη επαρχία Μπατάνγκας αποτέλεσε το επίκεντρο ενός σμήνους σεισμών με μεγέθη ανάμεσα στα 5 και 6 ρίχτερ. Ο σεισμός έγινε αισθητός στις γειτονικές περιοχές, ενώ τον αισθάνθηκαν ακόμη και κάτοικοι του οικονομικού κέντρου της πρωτεύουσας, του Μακάτι. Αναφέρθηκαν σχεδόν 800 μετασεισμοί αλλά δεν μπορούσαν να προκαλέσουν τσουνάμι. Τον Απρίλιο του 2017, ο Σαλβαδοριανός δήμος Αντίγουο Κουσκατλάν αποτέλεσε το επίκεντρο ενός σμήνους σεισμών που έφτασαν τους 450, έως τις 16:00:00 τοπική ώρα (ΠΣΧ -6) της Τετάρτης 12 Απριλίου 2017. Οι κάτοικοι αντιλήφθηκαν μόνο 47 σεισμούς ενώ οι υπόλοιποι κατεγράφησαν από σεισμογράφους. Ο σεισμός με τη μεγαλύτερη ισχύ εκδηλώθηκε στις 17:55 τοπική ώρα (ΠΣΧ -6) της 11ης Απριλίου 2017, με μέγεθος 5.1 ρίχτερ. Το τμήμα Περιβάλλοντος και Φυσικών Πόρων κήρυξε κατάσταση έκτακτης ανάγκης σε ολόκληρη τη χώρα, η οποία θα τεθεί εκτός ισχύος μόλις περάσει ένα 24ωρο χωρίς κανένα σεισμό. Το σμήνος οφείλεται για τον θάνατο τουλάχιστον ενός ατόμου και διάφορες υλικές ζημιές σε κτίρια και σπίτια. Στις 2 Σεπτεμβρίου 2017 σεισμοί άρχισαν να λαμβάνουν χώρα στο Σόντα Σπρινγκς του Αϊντάχο. Το σμήνος συνεχίζει να δίνει σεισμούς στην περιοχή μέχρι σήμερα. Ο σεισμός της 11ης Νοεμβρίου 2018 κοντά στις ακτές της Μαγιότ έλαβε χώρα μετά από ένα σμήνος σεισμών. Από τον Μάιο του 2018, η χώρα είχε βιώσει εκατοντάδες σεισμούς. Από τις 11 Νοεμβρίου 2018 λαμβάνει χώρα ένα σμήνος σεισμών στο Νταχάνου της Μαχαράστρα στην νοτιοδυτική Ινδία. Το μέγεθος αυτών των σεισμών συνήθως δεν ξεπερνά τα 3.5 ρίχτερ και καταγράφονται περίπου 10 με 20 νέοι σεισμοί την ημέρα. Οι κάτοικοι είναι ακόμα σε πανικό επειδή η κυβέρνηση δεν έχει παράσχει εξηγήσεις για τα αίτια αυτής της ανωμαλίας. Γκλεν Άβον, Καλιφόρνια, Ηνωμένες Πολιτείες. Το σμήνος ξεκίνησε να δίνει σεισμούς στις 25 Μαΐου 2019 και μέχρι τις 14 Ιουνίου είχαν καταγραφεί τουλάχιστον 910 σεισμοί.